|  |  |
| --- | --- |
| Opis: http://www.crna.si/pct/grb150web.jpg | **Občina ČRNA NA KOROŠKEM****Center 101****2393 ČRNA NA KOROŠKEM**Telefon: 02 870 48 10Fax: 02 870 48 21e-mail: obcina@crna.si |



**ELABORAT**

**o oblikovanju cene storitve**

**izbirne gospodarske javne službe UPRAVLJANJE, UREJANJE IN VZDRŽEVANJE NAPRAVE ZIP-LINE NA OBMOČJU JAVNEGA TURISTIČNEGA OBJEKTA**

**v Občini Črna na Koroškem**

Županja, mag. Romana LESJAK

APRIL 2021

[1 UVOD 2](#_Toc75348804)

[1.1 Namen izdelave elaborata 2](#_Toc75348805)

[2 IZBIRNA GOSPODARSKA JAVNA SLUŽBA - UPRAVLJANJE, UREJANJE IN VZDRŽEVANJE NAPRAVE ZIP-LINE 2](#_Toc75348806)

[3 ELEMENTI ELABORATA 3](#_Toc75348807)

[3.1 Predračunska in obračunska količina in stroški opravljenih storitev javne službe za preteklo obračunsko obdobje 4](#_Toc75348808)

[3.2 Prihodki od prodanih kart v letu 2020 5](#_Toc75348809)

[3.3 Predračunska količina in stroški opravljenih storitev javne službe za prihodnje obračunsko obdobje 5](#_Toc75348810)

[3.4 Prihodki od prodanih kart v letu 2021 6](#_Toc75348811)

[3.5 Izračun predračunske cene storitev za prihodnje obračunsko obdobje 7](#_Toc75348812)

[4 ZAKLJUČEK 8](#_Toc75348813)

[4.1 PREDLOG SKLEPA O DOLOČITVI CENE ZA SPUST PO OLIMPLINE 8](#_Toc75348814)

# UVOD

Občina Črna na Koroškem je na podlagi [Zakona o gospodarskih javnih službah](http://www.pisrs.si/Pis.web/pregledPredpisa?id=ZAKO272) /ZGJS/ (Uradni list RS, št. 32/93, 30/98, 127/06- ZJZP, 38/10-ZUKN in 57/11-ORZGJS40….), Odloka o izvajanju gospodarskih javnih služb v Občini Črna na Koroškem s spremembami (Uradno glasilo Slovenskih občin št. 29/18, 32/20) ter 17. člena [Statuta Občine Črna na Koroškem](http://www.lex-localis.info/KatalogInformacij/PodrobnostiDokumenta.aspx?SectionID=5e8d3450-8657-4d5d-b1aa-8f83d9cae192) (Uradno glasilo Slovenskih občin št. 12/2017 in 59/2017) sprejela Odlok o spremembah in dopolnitvah Odloka o občinskih gospodarskih javnih službah v občini Črna na Koroškem (Uradno glasilo slovenskih občin št. 32/2020; v nadaljevanju: Odlok) in Sklep o določitvi območja, načina in cene za izvajanje izbirne gospodarske javne službe upravljanje, urejanje in vzdrževanje naprave ZIP-LINE na območju javnega turističnega objekta (v nadaljevanju Sklep), s katerim je predpisala in podrobneje uredila in določila izvajanje izbirne gospodarske javne službe – upravljanje, urejanje in vzdrževanje naprave ZIP-LINE na območju javnega turističnega objekta.

V elaboratu je oblikovana cena izvajanja storitve izbirne gospodarske javne službe Upravljanje, urejanje in vzdrževanje naprave ZIP-LINE. Pri oblikovanju cene javnih služb se upoštevajo standardi in ukrepi za opravljanje posamezne javne službe, kakor jih opredeljujejo državni in občinski predpisi za posamezno javno službo. Cena je oblikovana skladno z metodologijo, ki jo predpisuje Uredba o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. [87/12](http://www.uradni-list.si/1/objava.jsp?sop=2012-01-3443), [109/12](http://www.uradni-list.si/1/objava.jsp?sop=2012-01-4362), [76/17](http://www.uradni-list.si/1/objava.jsp?sop=2017-01-3716) in [78/19](http://www.uradni-list.si/1/objava.jsp?sop=2019-01-3494)); v nadaljevanju: Uredba MEDO).

## Namen izdelave elaborata

Elaborat je dokument oblikovanja cene storitve javne službe, ki se predloži v potrditev pristojnemu občinskemu organu. Namen elaborata je izračun predračunske cene spusta po ZIP-LINE - Olimpline. Cena se izračuna na podlagi načrtovanega števila spustov in načrtovanih stroškov ter prihodkov izvajalca v letu 2021. Obračunsko obdobje v Uredbi MEDO ni opredeljeno. Cena se oblikuje za obdobje enega leta.

# IZBIRNA GOSPODARSKA JAVNA SLUŽBA - UPRAVLJANJE, UREJANJE IN VZDRŽEVANJE NAPRAVE ZIP-LINE

Izbirna gospodarska javna služba – upravljanje, urejanje in vzdrževanje naprave ZIP-LINE se izvaja na območju javnega turističnega objekta, ki predstavlja območje, kjer je vzpostavljena naprava ZIP-LINE - od Navrškega vrha (parc. št. 753/1 k.o. Podpeca), kjer se nahaja startna ploščad z ustreznimi napravami, do kmetije Kogelnik (parc. št. 407 k.o. Ludranski vrh), kjer se nahaja ciljna ploščad z ustreznimi napravami.

Občinska izbirna gospodarska javna služba - upravljanje, urejanje in vzdrževanje naprave ZIP-LINE na območju javnega turističnega objekta se izvaja v okviru režijskega obrata Občine Črna na Koroškem. V okviru obstoječih delovnih mest in zaposlenih oseb v režijskem obratu se izvaja tekoče urejanje območja in manjša vzdrževalna dela.

Za izvajanje spustov po jeklenici je Občina Črna na Koroškem sklenila pogodbo z zunanjim izvajalcem, na osnovi opravljenega javnega poziva in pridobljenih ponudb.

Redne letne preglede in certificiranje jeklenice ter vseh naprav in sistemov za delovanje ZIP-LINE izvaja zunanji pooblaščeni izvajalec na osnovi pridobljene ponudbe in izdane naročilnice.

# ELEMENTI ELABORATA

Pri oblikovanju cene storitve v letu 2021 so upoštevani načrtovani stroški in načrtovane količine opravljenih storitev, ki temeljijo na stroških in količinah iz leta 2020 z upoštevanimi predvidenimi spremembami v letu 2021.

Na podlagi predračunske lastne cene občina s potrditvijo določi potrjeno ceno izbirne javne službe. Če se ob potrditvi cene pristojni občinski organ odloči, da potrjena cena ne pokriva celotnih stroškov, mora za razliko občina oblikovati subvencijo iz proračuna občine. Stroške, ki se pokrijejo iz subvencije ter višino subvencije določi občinski svet Občine Črna na Koroškem. Upravičene stroške občina presoja na podlagi predloženih finančnih načrtov izvajalca in dobre poslovne prakse.

Izvajalec na svojih spletnih straneh ter na krajevno običajen način objavi cenik s potrjeno ceno, znižano za morebitno subvencijo, t.j. tako imenovano zaračunano ceno, ki jo plača uporabnik.

Za enoto količine v okviru izbirne javne službe je določena obračunska enota »spust«.

##

## Predračunska in obračunska količina in stroški opravljenih storitev javne službe za preteklo obračunsko obdobje

Količina opravljenih storitev se meri po enoti število spustov po Olimpline.

Predračunska količina opravljenih storitev (načrtovano število spustov) za leto 2020 je 1.000 spustov, obračunska količina opravljenih storitev v letu 2020 (dejansko število spustov) je bila višja, in sicer se je po Olimpline spustilo 2.472 oseb. Leto 2020 predstavlja obdobje od julija do decembra 2020, saj se je obratovanje jeklenice Olimpline pričelo s 4.7.2020.

Tabela 1: Predračunska in obračunska količina storitev v letu 2020

|  |  |  |
| --- | --- | --- |
| **PREDRAČUNSKA KOLIČINA – število spustov** **(plan)** | **OBRAČUNSKA KOLIČINA - število spustov****(dejanska količina)** | **INDEKS obračun./****predrač.** |
| 1000 | 2472 | 247,2  |

Vir: Sklep o določitvi območja, načina in cene za izvajanje izbirne gospodarske javne službe upravljanje, urejanje in vzdrževanje naprave ZIP-LINE na območju javnega turističnega objekta in podatek o številu spustov na podlagi faktur za leto 2020

V letu 2020 je bilo izvedeno večje število spustov, kot je bilo načrtovano.

Realizacija spustov po mesecih za obdobje julij 2020-december 2020:

Predračunski in obračunski stroški so za leto 2020 podani v tabeli 2.

Tabela 2: Predračunski in obračunski stroški storitev v letu 2020

|  |  |  |  |
| --- | --- | --- | --- |
| VRSTA STROŠKA | PREDRAČUNSKI STROŠKI (v €) | OBRAČUNSKI STROŠKI (v €) | INDEKS obračun./predrač |
| Urejanje in vzdrževanje |  1.000,00 | 1.095,64  | 109,56 |
| Zavarovanje | 700,00   | 0,00  | 0,00 |
| Marketing in promocija | 2.800,00  |  320,86 | 11,46 |
| Organizacija dogodkov |  0,00 | 444,00  | / |
| Upravljanje – turistična pisarna | 0,00  | 25.543,10 | / |
| Izvajanje spustov | 35.500,00  | 66.054,10  | 186,07 |
|  SKUPAJ | **40.000,00** | **93.457,70** | **233,64** |

Vir: Rebalans Občine Črna na Koroškem za leto 2020 in Zaključni račun Občine Črna na Koroškem za leto 2020

V letu 2020 so bili stroški višji, kot je bilo načrtovano, saj je bilo izvedeno večje število spustov, zaradi katerih je bil strošek izvajanja spustov za 86,07 % višji.

Za marketing in promocijo je bilo porabljenih 320,86 € (dobrih 10% planiranega), saj je bil velik del storitev izveden brezplačno. Pod organizacijo dogodkov so uvrščene gostinske storitve, realizacija v letu 2020 je znašala 444,00 €.

V stroške upravljanja turistične pisarne so vključeni stroški dela v višini 17.837,05 €, plačila za delo preko študentskega servisa (6.246,74 €), druge najemnine, zakupnine in licenčnine (933,61 €) ter drobni inventar (525,70 €).

Strošek amortizacije je znašal 17.875,15 € za obdobje 5 mesecev v letu 2020.

## Prihodki od prodanih kart v letu 2020

V letu 2020 je bilo planiranih 40.000,00 € prihodkov iz naslova prodanih kart, realizirani so bili v višini 93.132,66 €.

## Predračunska količina in stroški opravljenih storitev javne službe za prihodnje obračunsko obdobje

Predračunska količina opravljenih storitev (načrtovano število spustov) za leto 2021 je 2.500 spustov.

Tabela 3: Predračunska količina storitev v letu 2021

|  |
| --- |
| **PREDRAČUNSKA KOLIČINA – število spustov** **(plan)** |
| 2500 |

Celotni načrtovani predračunski stroški (za leto 2021) znašajo 100.000,00 €. Predračunski stroški so podrobneje predstavljeni v Tabeli 4.

Tabela 4: Predračunski stroški storitev v letu 2021

|  |  |
| --- | --- |
| VRSTA STROŠKA | PREDRAČUNSKI STROŠKI (v €) |
| Urejanje in vzdrževanje | 7.500,00  |
| Zavarovanje | 700,00  |
| Marketing in promocija | 2.800,00  |
| Organizacija dogodkov | 500,00  |
| Upravljanje – turistična pisarna | 8.500,00  |
| Izvajanje spustov | 80.000,00  |
|  SKUPAJ | **100.000,00** |

Vir: Veljavni proračun Občine Črna na Koroškem za leto 2021

Pri vrsti stroška izvajanje spustov je v višini 20.000,00 eur upoštevan strošek upravljanja v okviru turistične pisarne, ki bo z rebalansom proračuna za leto 2021 ustrezno prerazporejen.

Na osnovi števila realiziranih spustov v preteklem letu, nastalih stroškov izvajanja izbirne gospodarske javne službe ter načrtovanih vlaganj v vzdrževanje in ureditev infrastrukture, načrtovanih promocijskih aktivnosti in delovanja turistično informacijske pisarne so v letu 2021 načrtovani stroški izvajanja storitev v višini 100.000,00 eur, planiranih je 2500 spustov.

## Prihodki od prodanih kart v letu 2021

V letu 2021 je planiranih 100.000,00 eur prihodkov iz naslova prodanih kart.

## Izračun predračunske cene storitev za prihodnje obračunsko obdobje

Cena za izvajanje izbirne gospodarske javne službe - upravljanje, urejanje in vzdrževanje naprave ZIP-LINE je bila v prvem letu oblikovana na osnovi pridobljenih znanih podatkov in ocenjenih vrednosti stroškov in je vsebovala naslednje kategorije stroškov:

* urejanje in vzdrževanje,
* zavarovanje,
* marketing in promocijske aktivnosti,
* organizacija dogodkov,
* upravljanje - informacijska pisarna in
* izvajanje spustov.

V letu 2020 je bila potrjena cena v višini 40,00 eur za obdobje enega leta.

Cena za izvajanje izbirne gospodarske javne službe upravljanje, urejanje in vzdrževanje naprave ZIP-LINE je v drugem letu oblikovana na osnovi znanih podatkov in vrednosti stroškov iz prvega leta poslovanja in vsebuje iste kategorije stroškov, kot v preteklem letu.

Za pokritje navedenih stroškov se ob predpostavki, da se letno po jeklenici spusti 2500 oseb, za spust po jeklenici določi cena **40,00 €/osebo**.

Stroške amortizacije bo obračunavala Občina Črna na Koroškem. Predviden strošek amortizacije je 33.853,14 €, od tega 33.628,14 € za investicije v letih 2019 in 2020, v proračunu za leto 2021 pa je planirana izgradnja nadstreška v višini 15.000,00 €, za katerega znaša ocenjen strošek amortizacije 225,00 €.

# ZAKLJUČEK

## PREDLOG SKLEPA O DOLOČITVI CENE ZA SPUST PO OLIMPLINE

Na podlagi [Zakona o gospodarskih javnih službah](http://www.pisrs.si/Pis.web/pregledPredpisa?id=ZAKO272) /ZGJS/ (Uradni list RS, št. 32/93, 30/98, 127/06- ZJZP, 38/10-ZUKN in 57/11-ORZGJS40….), Odloka o izvajanju gospodarskih javnih služb v Občini Črna na Koroškem s spremembami (Uradno glasilo Slovenskih občin št. 29/18, 32/20) ter 17. člena [Statuta Občine Črna na Koroškem](http://www.lex-localis.info/KatalogInformacij/PodrobnostiDokumenta.aspx?SectionID=5e8d3450-8657-4d5d-b1aa-8f83d9cae192) (Uradno glasilo Slovenskih občin št. 12/2017 in 59/2017) je občinski svet Občine Črna na Koroškem na svoji \_\_\_ redni seji dne \_\_\_\_\_\_\_\_\_\_\_\_\_ sprejel naslednji

**SKLEP o spremembah in dopolnitvah**

**Sklepa o določitvi območja, načina in cene za izvajanje izbirne gospodarske javne službe upravljanje, urejanje in vzdrževanje naprave ZIP-LINE na območju javnega turističnega objekta**

1. člen

(1) Občinski svet Občine Črna na Koroškem je na svoji 10. redi seji dne 23.6.2020 sprejel Sklep o določitvi območja, načina in cene za izvajanje izbirne gospodarske javne službe upravljanje, urejanje in vzdrževanje naprave ZIP-LINE na območju javnega turističnega objekta (v nadaljevanju:Sklep), v katerem je potrdil ceno za spust po jeklenici za obdobje 1 leta.

(2) V skladu z določili drugega odstavka 4. člena Sklepa občinski svet potrdi ceno za spust po jeklenici za prihodnje obdobje, kot je določeno v nadaljevanju tega Sklepa o spremembah in dopolnitvah Sklepa.

1. člen

Spremeni se 4. člen Sklepa, tako da se glasi:

(1) Pri oblikovanju cen javnih služb se upoštevajo standardi in ukrepi za opravljanje posamezne javne službe, kakor jih opredeljujejo državni in občinski predpisi za posamezno javno službo.

(2)Cena za izvajanje izbirne gospodarske javne službe upravljanje, urejanje in vzdrževanje naprave ZIP-LINE je v drugem letu oblikovana na osnovi znanih podatkov in vrednosti stroškov iz prvega leta poslovanja in vsebuje naslednje kategorije in ocenjene višine stroškov:

Urejanje in vzdrževanje 7.500,00 €

Zavarovanje 700,00 €

Marketing in promocijske aktivnosti 2.800,00 €

Organizacija dogodkov 500,00 €

Upravljanje - informacijska pisarna 8.500,00 €

Izvajanje spustov (2500 oseb) 80.000,00 €

SKUPAJ 100.000,00 €

1. Stroške amortizacije bo obračunavala Občina Črna na Koroškem.
2. Za pokritje navedenih stroškov se ob predpostavki, da se letno po jeklenici spusti 2500 oseb, za spust po jeklenici določi cena **40,00 €/osebo**.
3. člen

Spremeni se 5. člen Sklepa, tako da se glasi:

1. Cena, ki jo s tem sklepom določi občinski svet velja dve (2) leti, po tem obdobju pa se ponovno izdela natančen elaborat ob smiselni uporabi veljavne Uredbe o metodologiji za oblikovanje cen storitev obveznih občinskih gospodarskih javnih služb.
2. Ceno storitve predlaga izvajalec javne službe z elaboratom, ki ga predloži občinskemu svetu v potrditev.
3. Če se ob potrditvi cene pristojni občinski organ odloči, da potrjena cena ne pokriva celotnih stroškov, mora za razliko občina oblikovati subvencijo iz proračuna občine.
4. Stroške, ki se pokrijejo iz subvencije ter višino subvencije določi občinski svet Občine Črna na Koroškem.
5. Upravičene stroške občina presoja na podlagi predloženih finančnih načrtov izvajalca in dobre poslovne prakse.
6. člen

Ta sklep velja od sprejema na občinskem svetu in se uporablja za obdobje prihodnjega - 1 leta izvajanja izbirne gospodarske javne službe upravljanje, urejanje in vzdrževanje naprave ZIP-LINE na območju javnega turističnega objekta.

Štev.:

Datum:

 Občina Črna na Koroškem

 Mag. Romana LESJAK, županja